Доклад относно Европейския инструмент за временна подкрепа с цел смекчаване на рисковете от безработица при извънредни обстоятелства (SURE) вследствие на избухването на COVID-19 съгласно член 14 от Регламент (ЕС) 2020/672 на Съвета SURE в 18 месеца — трети шестмесечен доклад

Настоящият доклад представя преглед на националните системи за контрол и одит, посочени от държавите членки, съгласно Регламента за SURE, за предотвратяване на злоупотреби с финансова помощ по SURE. Отделно от системите за контрол на Комисията държавите членки следва да гарантират правилното използване на средствата на национално равнище, да предотвратяват нередности и измами и да възстановяват неправилно използвани средства в съответствие с Регламента за SURE и двустранните споразумения за заем. За да се гарантира, че държавите членки разполагат с необходимите системи за изпълнение на това задължение, Комисията е изискала от държавите членки да предоставят информация за националните системи за контрол и одит, свързани с SURE. В настоящия доклад е представена обобщена информация, докладвана от всички държави членки бенефициери.

С настоящия доклад се потвърждава оценката от предишния доклад, че мерките за подкрепа на политиката, включително SURE, ефективно са предотвратили безработица за 1,5 милиона души през 2020 г. Увеличението на безработицата през 2020 г. в държавите членки бенефициери беше умерено, въпреки големия спад на икономическото производство, и значително по-ниско от очакваното. Това беше постигнато чрез задържане на служителите в техните предприятия и запазване на дейността на самостоятелно заетите лица. Като допълнителен фактор SURE допринесе и за повишаване на общото доверие в ЕС, което бе потвърдено от скорошно проучване на Евробарометър, в което SURE получава широка подкрепа от гражданите на ЕС. Както е посочено във втория шестмесечен доклад, получаването на финансова помощ по линия на SURE е осигурило възможност на държавите членки да спестят общо 8,2 милиарда евро от лихвени плащания.

Степента на усвояване на финансовата помощ, предоставена по SURE, е висока за по-голямата част от държавите членки. Само в една държава членка тя остава много ниска, а в друга се наблюдава отблизо. В Румъния голямата разлика в степента на усвояване, установена в първия и втория доклад — три четвърти от сумата, предоставена от Съвета — остава като цяло непроменена. В Полша се наблюдава умерена разлика в степента на усвояване, дължаща се на по-ниски от очакваните разходи за мерки, отговарящи на изискванията на SURE, докато при националното отчитане, използвано във втория доклад, такава разлика не е установена. Общият размер на разходите в Полша е по-нисък от сумата, предоставена от Съвета по линия на SURE, но продължава да надхвърля вече изплатената сума. Рискът при усвояване, установен в Португалия и Кипър при изготвяне на втория доклад, вече не съществува.

Почти всички разходи от общите планирани публични разходи по SURE вече са извършени. Очаква се общите публични разходи за мерки, отговарящи на изискванията на SURE, да достигнат 118 милиарда евро. Тази сума значително надвишава общия размер на отпуснатата финансова помощ (94 милиарда евро), тъй като редица държави членки са изразходвали или са планирали да изразходват за допустими мерки средства в размери, които надхвърлят тези на поисканата финансова помощ. Това показва високата степен на адекватност на мерките за финансиране по SURE от гледна точка на държавите членки. Повече от половината от общите публични разходи за мерки, отговарящи на изискванията на SURE, се отнасят до схеми за подпомагане на работа на непълно работно време. За пореден път се потвърждава спомагателният характер на разходите, свързани със здравеопазването, които представляват едва 5 % от общите разходи.

Чрез SURE се продължи осигуряването на защита на заетостта по време на неравномерното възстановяване през 2021 г., като бе предоставена подкрепа на приблизително 3 милиона души и на над 400 хиляди предприятия. Публичните разходи за мерки, отговарящи на изискванията на SURE, продължават като цяло да отразяват епидемиологичната ситуация. В отражение на последвалите вълни на пандемията общият размер на публичните разходи по SURE през 2021 г. надхвърли с 3 милиарда евро очакванията при изготвяне на предишния доклад през юни 2021 г. Въпреки че прилагането на схеми за подпомагане на работа на непълно работно време е намаляло след пика през 2020 г., то остава значително и през 2021 г.

С настоящия доклад се потвърждава по-ранната оценка, че през 2020 г. SURE е обхванал около 31 милиона души и 2,5 милиона предприятия. Това представлява почти 30 % от общия брой на заетите лица и една четвърт от общия брой предприятия в държавите членки бенефициери. Малките предприятия са основните бенефициери на подкрепата по SURE. Най-подпомаганите сектори бяха търговията на едро и дребно, хотелиерството и ресторантьорството и производството, като много държави членки въведоха целеви мерки за подкрепа и на други сектори.

ЕС емитира за пръв път облигации за социално въздействие с цел финансиране на финансовата помощ за държавите членки по SURE. В допълнение към изискванията на Регламента за SURE в настоящия доклад се представя и съответното докладване съгласно Рамката на ЕС за облигации за социално въздействие по SURE и отново се потвърждава, че разходите по SURE са били добре приведени в съответствие с целите за устойчиво развитие на ООН.

Прилагането на инструмента беше бързо и гладко, като почти всички средства от отпуснатата финансова помощ по SURE в размер на 94 милиарда евро вече са изплатени на 19 държави членки. На 2 април 2020 г. Комисията предложи Регламента за SURE като част от първоначалния отговор на ЕС на пандемията и регламентът беше приет от Съвета на 19 май 2020 г. Финансовият пакет в размер на 100 милиарда евро стана разполагаем на 22 септември 2020 г., след като всички държави членки подписаха гаранционните споразумения. Комисията ускори прилагането на инструмента, като работеше в тясно сътрудничество с държавите членки. По-голямата част от предоставената финансова помощ беше изплатена само за седем месеца — от октомври 2020 г. до май 2021 г.

Настоящият доклад е третият шестмесечен доклад относно Европейския инструмент за временна подкрепа с цел смекчаване на рисковете от безработица при извънредни обстоятелства (SURE). В него се потвърждават констатациите, изложени в предишните доклади, и се представят действията и използването на инструмента до момента, както и се прави преглед на социално-икономическите му въздействия. SURE е инструмент за справяне с кризи в размер на 100 милиарда евро, създаден от Европейския съюз (ЕС), за да помогне на държавите членки да защитят работните места и доходите на работниците в контекста на пандемията от COVID-19. SURE също така е силен израз на солидарност между държавите членки чрез ЕС: всички държави членки се споразумяха да предоставят на ЕС двустранни гаранции, така че Съюзът да може да заема средства от пазарите при много благоприятни условия с цел финансиране на заемите по SURE.

Настоящият доклад е третият шестмесечен доклад относно Европейския инструмент за временна подкрепа с цел смекчаване на рисковете от безработица при извънредни обстоятелства (SURE). SURE беше създаден от Европейския съюз (ЕС) през май 2020 г., за да помогне на държавите членки да защитят работните места и доходите на работниците по време на пандемията от COVID-19. Той предоставя на отправилите искане държави членки финансова помощ от ЕС под формата на заеми при благоприятни условия. По линия на SURE се предоставя финансова помощ в размер до 100 милиарда евро за подпомагане на финансирането на схемите на държавите членки за подпомагане на работата на непълно работно време или подобни мерки, предназначени за защита на служителите и самостоятелно заетите лица, и в допълнителен аспект — за свързани със здравеопазването мерки, по-специално на работното място.

Институционалната структура на националните системи за контрол и одит се различава значително в отделните държави членки. В почти всички държави членки институциите, които извършват контрол и одит на мерките, подкрепяни от SURE, вече са били създадени преди пандемията от COVID-19. В една от държавите членки са създадени нови институции специално за мерките, подкрепяни от SURE. В друга държава членка, в допълнение към съществуващите, са въведени нови системи за одит и контрол само за една конкретна мярка.

В настоящия доклад е актуализирана информацията, съдържаща се в първите два шестмесечни доклада за SURE, и е разширен анализът в някои области. В него са обхванати институционалните промени след крайната дата на втория доклад в началото на септември 2021 г., включително предоставянето на допълнителна финансова помощ на Унгария и изменението на Решението за изпълнение на Съвета (РИС) по отношение на Португалия, насочено към включване на допълнителни допустими мерки, като размерът на финансовата помощ остава непроменен. Анализът в предишните доклади е актуализиран, по-специално по отношение на публичните разходи на държавите членки, обхванати от SURE — въз основа на шестмесечните доклади, предоставени от държавите членки през януари 2022 г. — и на очакваното въздействие на SURE — въз основа на последните макроикономически данни. Той се основава на анализа на включените в обхвата на SURE наети лица, самостоятелно заетите лица и предприятията, като разглежда промените през 2021 г. Важно е да се отбележи, че в съответствие с Регламента за SURE и двустранните споразумения за заем, настоящият доклад представя преглед на националните системи за контрол и одит, въведени в държавите членки за предотвратяване на злоупотреби с финансова помощ по SURE.

В настоящия доклад се прави преглед на използването на инструмента SURE до момента и анализ на социално-икономическите му въздействия. Докладът се състои от шест раздела. В раздел I се описва финансовата помощ, предоставена на държавите членки, включително изплатените и неизплатените суми и съответният погасителен план. В раздел II са обобщени общите публични разходи на държавите членки за национални мерки, подкрепяни от SURE . В Раздел III е представена актуализация на първоначалната оценка на въздействието на SURE, която се съдържа в предишните доклади. В раздел IV се разглеждат изключителните събития, които обосновават продължаването на SURE. В раздел V се описват националните системи за контрол и одит. И накрая, в раздел VI е представено съответното докладване, за което е поет ангажимент съгласно раздел 2.4 от Рамката на ЕС за социални облигации по инструмента SURE, които са включени в настоящия доклад .

I.Използването на финансовата помощ по SURE: отпуснати и изплатени суми и други финансови аспекти

1.1 Преглед на държавите членки бенефициери и отпуснатите суми

На една от държавите членки, която вече се е възползвала от SURE, Унгария, беше предоставена допълнителна финансова помощ през януари 2022 г. След възобновяването на пандемията по-рано през годината, през декември 2021 г. Унгария поиска допълнителна подкрепа в размер на 147 милиона евро, която беше отпусната от Съвета на 25 януари 2022 г. въз основа на предложение на Комисията от 21 декември 2021 г. Така общият размер на отпуснатата финансова помощ по SURE достигна 94,4 милиарда евро (вж. таблица 1).

Таблица 1: Преглед на подкрепата, предоставена по линия на SURE (EUR)

Държава членка Общо предоставена сума* От които допълнителни средства Размер на изплатените средства* Непогасена сума Белгия 8 197 530 000 394 150 000 8 197 000 000 0 България 511 000 000 0 511 000 000 0 Кипър 603 770 000 124 700 000 603 000 000 0 Чехия 2 000 000 000 0 2 000 000 000 0 Гърция 5 265 000 000 2 537 000 000 5 265 000 000 0 Испания 21 324 820 449 0 21 324 000 000 0 Хърватия 1 020 600 000 0 1 020 000 000 0 Италия 27 438 486 464 0 27 438 000 000 0 Литва 957 260 000 354 950 000 957 000 000 0 Латвия 305 200 000 112 500 000 305 000 000 24 от 0 точки Малта 420 817 000 177 185 000 420 000 000 0 Полша 11 236 693 087 0 8 236 000 000 3 000 000 000 Португалия 5 934 462 488 0 5 411 000 000 523 000 000 Румъния 4 099 244 587 0 3 000 000 000 1 099 000 000 Словения 1 113 670 000 0 1 113 000 000 0 Словакия 630 883 600 0 630 000 000 0 Унгария 651 470 000 147 140 000 504 000 000 147 000 000 Ирландия 2 473 887 900 0 2 473 000 000 0 Естония 230 000 000 0 230 000 000 0 Общо 94 414 795 575 3 847 625 000 89 637 000 000 4 769 000 000

*При извършването на плащанията отпуснатите суми бяха закръглени надолу за оперативни цели.

1.2 Изплащане, непогасени суми и приложим погасителен план

До края на февруари 2022 г. почти 90 милиарда евро финансова помощ по SURE беше изплатена на 19 държави членки (вж. таблица 1). Това представлява 95 % от общата финансова помощ по SURE, предоставена от Съвета на държавите членки. Освен скорошната допълнителна сума, отпусната на Унгария, остава относително малък размер на средствата, които трябва да бъдат изплатени и чието изплащане се отлага по искане на съответните държави членки, или докато се осигури възможност за усвояването им. Общият размер на непогасените суми е по-малък от 5 милиарда евро. Допълнителна информация относно трансакциите и плащанията по SURE към държавите членки е представена в таблица А1 в приложението.

По-долу е представен общият погасителен план за непогасените заеми по SURE. В таблица 2 са посочени общият размер на главницата, която трябва да бъде погасена, и лихвените плащания за всяка година.

Средният срок до падежа на плащанията към държавите членки е 14,5 години. Това е близо до максималния срок от 15 години, предвиден в съответните решения за изпълнение на Съвета.





Таблица 2: Погасителен план за непогасени заеми на ЕС по линия на SURE